Hyun Bin, Son Ye Jin, Seo Ji Hye, & Kim Jung Hyun Dalam Poster Terbaru “Crash Landing On You”
tvN telah melancarkan poster drama terbaru mereka berjudul Crash Landing on You, tayangan bermula pada 14 Disember ini. Crash Landing on You ini mengisahkan Son Ye-Jin membawa watak anak orang kaya Korea Selatan bernama Yoon Se-Ri dan Hyun-Bin membawa watak tentera Korea Utara bernama Lee Jung-Hyeok. Kemalangan luncur layar udara menyebabkan Yoon Se-Ri mendarat di Korea Utara dan Lee Jung-Hyeok melindunginya dari sebarang ancaman. Drama ini diarahkan oleh Lee Jeong-hyo manakala skrip ditulis oleh Park Ji-eun. Selain tvN, peminat juga boleh menonton drama Crash Landing on You dilaman penstriman Netflix.